kardosdrur/scandi-wiki huggingface dataset:
Mike Myers

Michael John "Mike" Myers (født 25. maj 1963, Scarborough, Ontario, Canada) er en canadisk skuespiller, særligt kendt for sine "Austin Powers"-film og at han ofte spiller flere af rollerne i sine film.

Begge hans forældre kommer fra Liverpool i Storbritannien og han har også britisk statsborgerskab. Han har ved flere anledninger udtalt at han ser på sig selv som britisk.

Den 22. maj 1993 giftede han sig med Robin Ruzan. De søgte om skilsmisse 23. december 2005.

Filmografi 
 1992 Wayne's World, "Wayne Campbell" (også manuskript)
 1993 Wayne's World 2, "Wayne Campbell"
 1993 So I Married an Axe Murderer, "Charlie Mackenzie", "Stuart Mackenzie" (også manuskript)
 1996 Austin Powers: International Man of Mystery, "Austin Powers", "Dr. Evil" (også producent og manuskriptforfatter)
 1998 54, "Steve Rubell"
 1998 Pete's Meteor, "Pete"
 1999 Mystery Alaska
 1999 Austin Powers: The Spy Who Shagged Me, "Austin Powers", "Dr. Evil", "Fat Bastard" (også producent og manuskriptforfatter)
 2001 Shrek, "Shrek" (stemme)
 2002 Austin Powers in Goldmember, "Austin Powers", "Dr. Evil", "Goldmember" (også producent og manuskriptforfatter)
 2003 View from the Top
 2003 The Cat in the Hat, "Katten"
 2004 Shrek 2, "Shrek" (stemme)
 2007 Shrek den Tredje, "Shrek" (stemme)
 2008 How to Survive a Robot Uprising
 2008 The Love Guru, "Pitka"
 2009 See Me Feel Me: Keith Moon Naked For Your Pleasure, "Keith Moon"
2010 Shrek Den Lykkelige, "Shrek" (stemme)
 2018 Bohemian Rhapsody

Eksterne henvisninger 

 

Skuespillere fra Canada
Hollywood Walk of Fame
Modtagere af Golden Raspberry Awards
Empire Earth

Empire Earth, ofte forkortet til EE, er et real-time strategy-spil, som blev udgivet til Windows i Danmark den 23. november 2001. Det er det første af i alt 3 spil i Empire Earth-serien. Spillet strækker sig fra stenalderen til en fantasi-alder, Nano Age (år 2100-2200 e.Kr.). Man har i spillet både mulighed for at spille single- og multiplayer.

Referencer

Eksterne henvisninger 
 

Computerspil fra 2001
Strategispil
Windows-spil
Adolfo Suárez

Adolfo Suárez González (født 25. september 1932 i Cebreros, Ávila, død 23. marts 2014) var en spansk politiker. Han repræsenterede partikoalitionen Unión de Centro Democrático (UCD). Suárez var premierminister fra 1976 til 1981 og spillede en central rolle i transformationen til demokrati i Spanien efter Franco-regimets fald.

Suárez studerede retsvidenskab ved Universitetet i Salamanca og opnåede en juridisk doktorgrad ved Universidad Complutense i Madrid. Han gjorde karriere i det spanske statsapparat og var nært tilknyttet Francisco Francos regime. Fra 1968 til 1969 var han guvernør i Segovia (provins) og fra 1969 til 1973 generaldirektør i TVE, det spanske TV-selskab. Suárez var 1975-1976 generalsekretær i Movimiento Nacional. 

Suárez baggrund var medvirkende til at han, efter Francos død i 1975, blev udpeget til regeringsleder af kong Juan Carlos i juni 1976. Udpegningen blev mødt med skepsis af politikere i det politiske centrum og på venstrefløjen i spansk politik, men samtidig bidrog hans konservative og nationalistiske baggrund til at berolige de konservative og militære dele af det spanske samfund, som var mindre indstillet på politiske ændringer. Det kom som en overraskelse for mange, at Suárez i 1976 lancerede en politisk reformpakke, som det første skridt i La Transición, Spaniens overgang til demokrati. Reformloven, som legaliserede alle politiske partier, blev godkendt ved en folkeafstemning i december 1976. Suárez gav derefter amnesti for alle som tidligere var dømt for politiske forbrydelser.

I maj 1977 grundlagde Suárez partikoalitionen Unión de Centro Democrático (UCD), som samlede kristendemokrater, socialdemokrater, liberale og uafhængige, og Suárez blev denne centrum-højrekoalitions første formand. Suárez førte UCD til en valgsejr i det første frie valg i Spanien i 41 år og vandt dermed vælgernes og befolkningens opbakning til at fortsætte som demokratisk valgt premierminister i Spanien. Som folkevalgt premierminister fortsatte Suárez de politiske reformene. Han var en central skikkelse i forhandlingene om den nye forfatning i 1978 og indførelse af selvstyre for de spanske regioner. I 1979 vandt koalitionen atter valget med Suárez som leder. To år senere gik han af som følge af interne stridigheder og han overlod derefter premierministerposten til Leopoldo Calvo-Sotelo. 

Suárez grundlagde derefter i 1982 partiet Centro Democrático y Social (CDS), uden at han dog formåede at lede dette til samme succes som han havde haft med UCD. Suárez forlod aktiv politik i 1991.

Suárez blev i 1981 af kong Juan Carlos gjort til Hertug af Suárez. Han blev i 1996 tildelt Prinsen af Asturien-prisen for sin indsats for det spanske demokrati. I 2007 blev han slået til ridder med tildeling af den traditionsrige ridderorden Det Gyldne Skinds Orden.

Kilder og eksterne henvisninger 

Spaniens premierministre
Hohenau (Niederbayern)

Hohenau er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.
Den er en statsanerktrekreationsby der ligger i Naturpark Bayerischer Wald. Hohenau er grundlagt i 1380.

Geografie 
Kommunen ligger i Region Donau-Wald i Bayerischer Wald. Hohenau ligger i højde af 805 moh. Nationalpark Bayerischer Wald ligger umiddelbart nord for kommunen. Hohenau ligger halvejs mellem Grafenau og Freyung med ti km til hver. Til Passau er der 40 km og til den tjekkiske grænse ved Philippsreut er der 25 km.

Landsbyer og bebyggelser 

 Hohenau
 Haslach
 Schönbrunn am Lusen
 Schönbrunnerhäuser
 Raimundsreut
 Neuraimundsreut
 Glashütte
 Weidhütte
 Saldenau
 Saulorn

 Kirchl
 Kapfham
 Sägmühle
 Bierhütte
 Buchberg
 Bucheck
 Eppenberg
 Haag
 Adelsberg
 Hötzelsberg
Innernzell

Innernzell er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.
Den er en del af Verwaltungsgemeinschaft Schönberg.

Geografi 
Kommunen ligger i Region Donau-Wald i Bayerischer Wald. Innernzell ligger omkring 14 km vest for Grafenau og 28 km fra Deggendorf.

Nabokommuner 

 Schöfweg
 Kirchdorf im Wald (Landkreis Regen)
 Eppenschlag
 Schönberg (Niederbayern)
 Thurmansbang

Inddeling 
Der er ud over Innernzell følgende landsbyer og bebyggelser: Asberg, Asbergmühle, Bärndorf, Bärnreuth, Gaiging, Gmünd, Hilgenreith, Holzmühle, Lungdorf, Manglham, Oberöd, Ohhof, Ort, Schlag, Schlagmühle, Tumiching, Unteröd og Vocking.
Jandelsbrunn

Jandelsbrunn er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.

Geografi 
Kommunen ligger i Region Donau-Wald i Bayerischer Wald.

Landsbyer og bebyggelser 

Jandelsbrunn, Anglberg, Aßberg, Aßbergermühle, Binderhügel, Bognerwies, Brunnermühle, Duschlwies, Edhäusl, Fasangarten, Freud, Grund, Grundmühle, Gsteinet, Hanselmühle, Heindlschlag, Hintereben, Hinterwollaberg, Höllmühle, Kaltwasser, Jandelsbrunnermühle, Laßberg, Lenzmühle, Mitterau, Mösing, Neufang, Neuweid, Ödhof, Pfifferhof, Poppenreut, Reichermühle, Reichling, Rehleiten, Reut, Rohrhof, Rosenberg, Saghäuser, Sagmühle, Scheiben, Schindelstatt, Schlag, Steinerfurth, Voglöd, Vorderau, Vordereben, Weid, Wolfau, Wollaberg og Zielberg.
Webintegrator-uddannelsen

Web-integrator-uddannelsen er en kort erhvervsuddannelse på et år og ni måneder. Uddannelsen består af seks måneders grundforløb og 15 måneders hovedforløb. 

Nogle skoler har valgt at indlægge en kort praktikperiode på mellem tre og fem uger henimod slutningen af hovedforløbet.

Uddannelsen specialiserer sig i programmering af websites og at integrere forskellige komponenter på siden, såsom databaser, lyd, video, billeder eller animation. 

Programmeringssprog, der bruges på uddannelsen, er forskelligt fra skole til skole.

Grunduddannelsen introducerer til:

 HTML hvor der gennemgås opmærkningernes betydning
 CSS hvor der gennemgås:
 farvernes betydning, herunder kontraster
 billedekomposition, herunder billedbeskæring, billedemanipulation og brug af Photoshop  
 Animation, herunder hover-effekt, farveskift, transitioner (overgange)
 JavaScript hvor der gennemgås funktioner og DOM-manipulation
 SVG hvor der gennemgås vektorer og implementering i HTML-koden eller via load-funktion i js

Uddannelsessteder
Uddannelsen tilbydes, anno 2018, på følgende tekniske skoler: 
Grenaa 
Odense 
Roskilde
Høng
Svendborg 
Viborg  
Aalborg
Aarhus

Erhvervsuddannelser i Danmark
Sparkassen Münsterland Giro

Sparkassen Münsterland Giro er et tysk endagscykelløb. Det er på stortset kun på fladt terræn, hvilket kendetegner en massespurt. Det blev første gang afholdt i 2006, hvor Paul Martens fra Skil-Shimano vandt. I 2007 var det Jos van Emden der krydsede målstregen først. I 2008 var der store Pro Tour hold med som Team CSC-Saxo Bank og Team Columbia. Løbet blev som forventet afgjort mellem de store hold, da André Greipel (Team Columbia) vandt spurten foran Erik Zabel (Team Milram) og Robert Förster (Team Gerolsteiner).

Vinderne

Eksterne henvisninger 
 Løbets officielle hjemmeside    

 
Etableret i 2006
Jens Smedegaard Andersen

Jens Smedegaard Andersen (6. august 1893 i Velling – 15. oktober 1987) var en dansk landsretssagfører og hypotekforeningsdirektør.

Han var søn af gårdejer Chr. Sandager Andersen og hustru Anna født Smedegaard. Han blev gift i 1922 med Maria (født 1901 i Rind), datter af forhenværende sognerådsformand N.P. Madsen og hustru Anna født Corneliussen.

Han blev exam.jur. i 1917 og herefter sagfører i Herning fra 1920. Han blev landsretssagfører i 1933.

I 1943 blev han direktør i Jydsk Hypothekforening.

Han var medlem af Herning byråd 1929-45 og formand for Herning Venstrevælgerforening 1933-45.

Kilder 
 Kraks Blå Bog 1957

Jurister fra Danmark
Personer i Kraks Blå Bog (afdøde)
Aspremont

Aspremont er en lille (2.034 indb) fransk kommune i den sydøstlige del af Frankrig. Indbyggerne, kaldes
"les aspremontois". Den er placeret i departementet Alpes-Maritimes, nord for Nice.

Første gang historien nævner Aspremont er i slutningen af det 11. århundrede.

Geografi 
Kommunen grænser op til følgende kommuner:

 I vest
 Colomars
 I nordvest
 Castagnier
 I øst
 Tourettes-Levens
 Falicon
 I syd
 Nice

Klima 
Klimaet er som resten af denne del af Frankrig præget af varme tørre somre, milde solrige vintre og våde ydersæsoner. Der kan
dog, på grund af områdets topografi, være signifikante variationer, selv indenfor relativt korte afstande. Se artiklen om
klimaet i departementet.

Demografi

Henvisninger

Fodnoter 

Byer i Alpes-Maritimes
Waseca

Waseca er en amerikansk by og administrativt centrum i det amerikanske county Waseca County, i staten Minnesota. I 2000 havde byen et indbyggertal på .

Ekstern henvisning 
 Wasecas hjemmeside 

Byer i Minnesota
Nice (arrondissement)

Arrondissementet Nice er et fransk arrondissement, der ligger i departementet Alpes-Maritimes. Arrondissementet består af 33 cantoner, hvoraf de 14 ligger i selve byen Nice. Det dækker nogenlunde det område, der udgjorde grevskabet Nice, før dets anneksion til Frankrig i 1860.

Arrondissementets hovedby er Nice.

Cantonerne er:

Arrondissementer i Frankrig
Grasse (arondissement)

Arrondissementet Grasse er et fransk arrondissement, der ligger i departementet
Alpes-Maritimes. Arrondissementet består af 19 cantoner. Hovedbyen er Grasse

Arrondissementer i Frankrig
Digital media-uddannelsen

Digital media-uddannelsen er en erhvervsuddannelse inden for medieproduktions-grenen. På uddannelsen lærer man at arbejde med animation, lyd, billeder, video og web. Uddannelsen varer 3 år og 6 måneder og består af både skoleophold og praktikophold. Der findes 2 specialer inden for uddannelsen: Multimedie-integrator og multimedie-animator. Multimedie-integratoren fokuserer på implementering af applikationer og databaser, integration af lyd, video, grafik og tekst i interaktive brugerflader, mens multimedie-animatioren fokuserer mere på 3D-animation, avanceret modellering, overfladekonstruktioner og animering.

Uddannelsen tilbydes på følgende tekniske skoler: Grenaa, Odense, Roskilde og Aalborg.

Erhvervsuddannelser i Danmark
Vence

Vence (Venca på Provençal) er en mindre by (og kommune) i den sydøstlige del af Frankrig.
Indbyggerne kaldes "les Vençois".

Byen ligger i departementet Alpes-Maritimes, nordvest for Nice ved den franske riviera.

Klima 
Klimaet er, som resten af denne del af Frankrig, præget af varme, tørre somre, milde solrige vintre og våde mellemsæsoner. Der kan
dog, på grund af områdets topografi, være signifikante variationer, selv indenfor relativt korte afstande. (Se artiklen om
klimaet i departementet.)

Demografi

Fodnoter

Henvisninger 

Byer i Alpes-Maritimes
Gosh

GOSH® (Gosh Copenhagen) er et dansk kosmetikfirma, som sælger varer i form af sminke, bad- og kropprodukter samt deodoranter og dufte. Virksomheden er familieejet.

Historie 
Gosh startede med salg af lægemidler tilbage i 1945, men gennem 1950'erne udvidede produktionen sig til toiletartikler, deodoranter og kosmetik. I 1979 blev det første produkt med GOSH®-brand'et introduceret.

Udbredelse 
I øjeblikket bliver der solgt Gosh-produkter i over 65 lande.

Eksterne henvisninger 
Gosh Cosmetics internationale hjemmeside

Kosmetikvirksomheder i Danmark
Etableret i 1945
Ulrich Holstein-Holsteinborg

Ulrich greve Holstein-Holsteinborg (født 13. maj 1949) er dansk godsejer, søn af kammerherre, hofjægermester Ib greve Holstein-Holsteinborg og Eva Sophie Nathalie, født baronesse Bertouch-Lehn. Greven, der har rang som lensbesiddende greve, er overhoved for alle grene af slægten  von Holstein i Danmark og Tyskland.  

Han er kammerherre, hofjægermester og honorær konsul for Estland og var 1977-2020 besidder af herregårdene Holsteinborg, Fuirendal og Snedinge, ved Skælskør og Næstved, hvilke han i 2020 overdrog til næste generation. 

I 1990 var han initiativtager til venskabsforeningen Dansk-Estisk Selskab, som han stadig er formand for. Han er kommandør af den estiske Terra Mariana-orden. I øvrigt har han talrige formandsposter og tillidshverv. Han er forfatter til en række udgivelser af lokal- og militærhistorisk art, herunder om H.C. Andersens mange ophold på de sydsjællandske herregårde.

Eksterne henvisninger 
Udnævnelse til kammerherre pr. januar 2006 

Godsejere fra Danmark
Ulrich
Lensgrever fra Danmark
Kammerherrer fra Danmark
Hofjægermestre fra Danmark
Futsal

Futsal er en form for fodbold, som spilles på baner, der har den samme størrelse som håndboldbaner og oftest indendørs.
 
Navnet ”Futsal” kommer af en sammentrækning af de portugisiske ord "futbol de salão" og spanske "fútbol sala/de salón", der betyder ”indendørs fodbold”.

Historie 
Futsal blev opfundet i Montevideos gader i 1930'erne, og i de efterfølgende årtier spredte spillet sig til resten af Latinamerika og siden hen også til Europa. 

I 1989 afholdtes det første verdensmesterskab i FIFA-regi, og siden 1992 er verdensmesterskaberne blev afholdt hvert fjerde år. Derudover spilles der futsal i professionelle ligaer forskellige steder i verden, bl.a. i Spanien og Italien.

Ved det første verdensmesterskab i futsal i 1989 deltog Danmark med et landshold, som bl.a. bestod af spillere som Brian Laudrup og Lars Olsen og med Richard Møller Nielsen som landstræner.

I 2008 afholdt Dansk Boldspil Union for først gang DM i futsal, og i starten af 2012 valgte Dansk Boldspil Union igen at oprette et futsal-landshold. Siden 2008 har futsal været den officielle version af fodbold, når DBU har afholdt danmarksmesterskab i indendørs fodbold.

Regler 
Futsal spilles som oftest indendørs med en bane og mål, som har den samme størrelse som i håndbold. Der spilles uden bander, og hvis bolden går ud af spil, igangsættes spillet med et indspark.

Bolden, som bruges i futsal, er en speciallavet bold, som ikke er i stand til at hoppe ret meget. Bolden vejer det samme som i almindelig fodbold, men den har en blødere inderbold, der øger kontrollen med bolden.

Et futsalhold består af én målmand og fire markspillere, der spiller to halvlege af 20 minutter.

Se også 
 VM i futsal

Referencer

Eksterne henvisninger 

 FIFAs hjemmeside, hvor de officielle Futsal-regler kan findes
 Futsalloven på dansk 
 Futsals historie  DBU Jylland, hentet 25-09-2013.
 Hvad er futsal?  DBU Jylland, hentet 25-09-2013.
Vilhelm Wolfhagen

Vilhelm "Wolle" Wolfhagen (fødet 11. november 1889 i København, død 5. juli 1958 i Frederikshavn) var en dansk fodboldspiller, som scorede 14 mål i 18 kampe for landsholdet, og vandt sølvmedaljer ved OL 1908 og 1912. Wolfhagen spillede hele sin karriere fra 1906 til 1918 i Kjøbenhavns Boldklub (KB), med hvem han har vundet flere danske mesterskaber. Det blev til 88 kampe for klubben. 

Han deltog i Danmarks første officielle landskamp, spillet ved OL 1908, da han som innerwing scorede fire mål i 9-0 sejren mod Frankrigs A-hold. Han scorede yderligere fire mål i kampen mod Frankrigs B-hold, som Danmark besejrede med 17-1, den største sejr nogensinde for et dansk fodboldlandshold. I finalen tabte Danmark 2-0 til Storbritannien og vandt således sølvmedaljer. Fire år senere ved OL i Stockholm scorede Wolfhagen ét mål i Danmarks tre indledende kampe, inden holdet igen blev besejret af Storbritannien i finalen. Han afsluttede sin landsholdskarriere i oktober 1917 efter at have scoret 14 mål i 18 landskampe. Han sluttede karrieren fuldstændigt i 1918 efter en meniskoperation.

Wolfhagen var også en dygtig bandyspiller. Han spillede for Fredriksberg Skøjteløberforening 1902-1922 og deltog som bandyspiller i Nordiska Spelen 1909 og 1917. Han var 1929 med på det Københavns hold, med flere tidligere landsholdspillere i fodbold som Einar Middelboe, Poul Graae, og Harry Bendixen, som spillede mod svenske Södertälje SK, kampen var den første internationelle kamp for et dansk ishockey hold. 

Wolfhagen var oberst i artilleriet.

Eksterne links 
 

Fodboldspillere fra Danmark
Ishockeyspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Bandyspillere fra Danmark
Olympiske sølvmedaljevindere fra Danmark
Personer fra København
Deltagere for Danmark ved sommer-OL 1912
Unblack metal

Unblack metal også populært kaldet Kristen black metal, White metal eller Holy unblack metal, er en slags titel eller ideologi til de black metal-bands, der er afhængig af et kristent og antisatanisk livssyn i deres musik. 

Det er ikke en subgenre som sådan, men mere som en ideologi. Grunden til denne titel, er for at skildre de bands som enten har et kristent eller antikristent syn på tingene. 
Ofte handler teksterne om filsofi, tro, frelse og bibelen som største autoritet. Men samtidig også et stort angreb på satanismen. 

Unblack metal anerkendes ikke som ægte black metal, hvilket fordi at black metal ikke bare er en musikgenre. Men også en musik ideologi som har som mål at udslette kristendom og andre religioner. Ergo er unblack metal yderst selvmodsigende.

Metalgenrer
M/F Venøsund

M/F Venøsund er en dansk færge, der sejlede på overfarten Kleppen-Venø. Den blev bygget i 1931, og blev indsat på ruten Branden-Fur, under navnet M/F Fuursund. Her sejlede den i 25 år, hvorefter den blev solgt til I/S Venø Færgefart, og indsat på ruten til Venø. Her var den hovedfærge til Venø, indtil den i 1976 blev suppleret af den noget større M/F Venøsund II – der blev købt i 1974, men måtte vente på, at der blev bygget større færgelejer.

M/F Venøsund sejlede især aftensejlads, idet den i modsætning til Venøsund II kan sejles af én mand. Desuden fungerede den som reserve til Venøsund II. Efter at træfærgen M/F Aarø fra 1926 blev afløst af en nybygning på Aarø-Aarøsund overfarten i 1999, havde M/F Venøsund æren af at være Danmarks ældste bilfærge i drift.

Færgen blev den 18. juni 2011 overdraget til Venøsund Færgelaug som har til formål at bevare den gamle færge. Venøsund Færgelaug holder færgen i stand, så den fortsat kan godkendes af Søfartsstyrelsen og dermed stadig bruges til transport af køretøjer på max. 8 tons og 12 passager pr. tur ved færgeruten Venø – Kleppen. Det kommunale selskab Venø Færgefart har således stadig fuld råderet over Venøsund, når færgeriet i særlige tilfælde har behov for en reservefærge.

Den nye færge M/F Venø Færgen, af Sleipner-Fur typen, blev sat i drift september 2010.

Kilder og eksterne henvisninger 
 Venøsund færgelaug
 I/S Venø Færgefart
 Færger og passagerskibe i Danmark af Anders Riis, 2006. 
 Søfart.

Færger i Danmark
Yannick Djaló

Yannick dos Santos Djaló, eller bare Yannick (født 5. maj 1986 i Bissau i Guinea-Bissau) er en portugisisk fodboldspiller. Han spiller for tiden som angriber hos Vitória Setúbal. Tidligere har han spillet for blandt andet Sporting Lissabon og San Jose Earthquakes.

Klubkarriere 
Djaló er en spiller fra det kendte ungdomsakademi til Sporting Clube de Portugal. Han gjorde sin debut den 16. september 2006 i en ligakamp mod Paços de Ferreira. Djaló hævdede sig som en kvalitetsspiller, og deltog også i Sportings UEFA Champions League 2006-07.

Referencer 

Fodboldspillere fra Portugal
Fodboldspillere fra Sporting Clube de Portugal
Fodboldspillere fra S.L. Benfica
Fodboldspillere fra Toulouse FC
M/F Venøsund II

M/F Venøsund II var en dansk færge, der sejlede på overfarten Kleppen-Venø sammen med den mindre færge M/F Venøsund.

Skibet blev bygget i 1956 og indsat på overfarten Branden-Fur under navnet M/F Fuurø. I 1974 blev den solgt til I/S Venø Færgefart, der driver overfarten til Venø. Den måtte dog vente med ibrugtagningen til 1976. Da var der blevet bygget større færgelejer, der passede til den. Færgen kunne medtage op til 72 passagerer og 8 personbiler.

Den ny færge Venø Færgen, af Sleipner-Fur typen, blev sat i drift september 2010.

Kilder og eksterne henvisninger 
 I/S Venø Færgefart
 Færger og passagerskibe i Danmark af Anders Riis, 2006. 
 Søfart.

Færger i Danmark
Cheb

Cheb () er den historiske hovedby i området Egerland i den vestlige udkant af Tjekkiet. 

Byen var oprindeligt tysk. Den blev en fri rigsstad] i 1200-tallet. I 1322 blev byen pantsat til Bøhmen. Pantet blev aldrig indløst, men byen bevarede sit selvstyre, indtil den i 1806 blev indlemmet i Kongeriget Bøhmen. Indbyggertallet er på  mennesker. Fra middelalderen og indtil 1945 var byen centrum for et tysksproglig område kendt som Egerland.

Historie 

Eger nævnes første gang, som Egire i 1061, og indtil til midten af 1100-tallet tilhørte byen markgreverne af Vohburg. I 1277 blev den rigsstad.

I 1322 blev byen indlemmet i Bøhmen som pant fra den tysk-romerske kejser af kong Johan den blinde. Pantsættelsen indebar at Eger havde en stor grad af indre selvstyre.

I løbet af den første halvdel af 1300-tallet havde Eger en omfattende jødisk befolkning, men hovedparten mesteparten blev dræbt under optøjer i forbindelse med Den sorte død. I 1459 blev Freden i Eger underskrevet i byen, traktaten fastlagde grænsen mellem Sachsen og Kongedømmet Bøhmen.

Eger led under husittkrigene og den svenske invasion under Trediveårskrigen. Under Trediveårskrigen blev den bøhmiske feltherre Albrecht von Wallenstein myrdet i Eger af sine egne officerer. Pantsættelsen blev aldrig indløst og i 1806 blev byen indlemmet fuldstændig i Bøhmen som da var et Østrigsk kronland. 

Etter første verdenskrig blev Eger sammen med resten af Sudetenland indlemmet i den nye stat Tjekkoslovakiet efter en kort periode i den midlertidige stat Tysk-Østrig. Under Sudetenkrisen i 1938 blev Sudetenland invaderet af Nazi-Tyskland og indlemmet i Det Tredje Rige. Den 25. april 1945 begyndte 97. US-Infanteridivision at indtage byen. De tyske tropper ydede kun ringe modstand. Den 28. april blev byens flyveplads besat, hvorved 600  værnemagt-soldater overgav sig. Kort tid efter blev byen på grund af Potsdamaftalen overgivet til de sovjetiske tropper.

Efter anden verdenskrig blev Eger/Cheb igen en del af Tjekkoslovakiet og den tysksproglige befolkning blev fordrevet som følge af Beneš-dekreterne.

I dag er Cheb del af euroregionen Egrensis som er et samarbejde mellem lokale styremagter på tværs af den tysk/tjekkiske grænse.

Kendte bysbørn 
 Den falske Oluf (død 1402) var en mand, angiveligt ved navn Wolf fra Eger, der gav sig ud for kong Oluf 2. af Danmark, som faktisk døde år 1387.
 Fodboldspilleren Martin Fenin er fra byen.

Referencer

Eksterne henvisninger 

 
 Bund der Deutschen - Landschaft Egerland

Byer i Tjekkiet
Tidligere tyske byer
Frie rigsstæder
Byer i Karlovy Vary